#

# REPUBLIKA HRVATSKA

**SISAČKO-MOSLAVAČKA ŽUPANIJA**

**O P Ć I N A D V O R**

**Jedinstveni upravni odjel**

Dvor, Trg bana Josipa Jelačića 10

Tel/fax: 044/525-284, 525-299

Klasa: 363-03/15-01/01

Urbroj: 2176/08-03-15-02

Dvor, 21. prosinca 2015.

**Predmet: KOMUNALNA NAKNADA,**

* **mogućnost oslobađanja od plaćanja u 2016. godini;**
* dostava zahtjeva

 Temeljem članka 21. Odluke o komunalnoj naknadi («Službeni vjesnik« Općine Dvor broj 57/06, 60/09, 59/10, 6/12 i 48/14) oslobađaju se plaćanja obveznici plaćanja komunalne naknade za stambeni prostor koji su:

* korisnici stalne pomoći za uzdržavanje,
* nositelji staračkog poljoprivrednog domaćinstva bez drugih prihoda,
* u prethodnoj godini ostvarili prihod po domaćinstvu manji od 800,00 kuna mjesečno

Oslobađanje od plaćanja komunalne naknade je **privremeno, na rok od jedne godine**.

Pojam **staračko poljoprivredno domaćinstvo** označava poljoprivredno domaćinstvo bez drugih prihoda, u kojem živi samac ili bračni par stariji od 65 godina, a **nema nasljednike koji su ga po zakonu dužni uzdržavati.**

 U svrhu prikupljanja dokaza, a radi korištenja prava na oslobađanje od plaćanja komunalne naknade za stambeni prostor, dužni ste **najkasnije do 01. veljače 2016.** godine dostaviti slijedeće:

* presliku rješenja o stalnoj pomoći za uzdržavanje,
* uvjerenje o prebivalištu,
* uvjerenje Hrvatskog zavoda za zapošljavanje za nezaposlene članove domaćinstva,
* potvrdu poslodavca o prosječnoj mjesečnoj plaći isplaćenoj u prethodnoj godini, za člana domaćinstva u radnom odnosu,
* presliku zadnjeg izdanog rješenja o porezu na dohodak Porezne uprave, za člana domaćinstva koji ostvaruje dohodak od obrta i slobodnih zanimanja,
* nalog za isplatu mirovine ili izvadak iz banke za mjesec prosinac 2015. godine, za člana domaćinstva u mirovini.

 Tražene dokumente potrebno je dostaviti Jedinstvenom upravnom odjelu Općine Dvor, Trg bana Josipa Jelačića 10, 44440 Dvor, a ukoliko se traženi podaci ne dostave u roku (do 01. 02. 2016.), smatrat će se da obveznik ne ispunjava uvjete za oslobađanje od plaćanja komunalne naknade, te se **naknadni zahtjevi neće razmatrati**.

 v.d. pročelnika:

 Stevo Paripović, dipl.iur.